Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 1045/12/3309	Trenčín, 13.3.2013
EEČ : 2-28-74-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že ako otec XXXXX, nar. XXXXX, je povinný v zmysle § 62 Zákona o rodine a následne na základe rozsudku OS v XXXXX č. XXXXX zo dňa 12.11.2004, ktorý nadobudol právoplatnosť dňa 11.01.2005, prispievať na výživné mesačne na XXXXX sumou 1.600,-Sk (53,11,- €) a to vždy do 15. dňa v mesiaci vopred do rúk matky XXXXX, trv. bytom XXXXX, XXXXX, pričom si neplní úmyselne riadne vyživovaciu povinnosť na dcéru za obdobie od januára 2012 až do súčasnej doby, čím mu vznikol dlh na riadnom výživnom v sume spolu 435,43,- €, v sledovanom období povinný nebol vedený ako uchádzač o zamestnanie na ÚPSVaR XXXXX, nie je posudzovaný ako osoba v hmotnej núdzi, vyživovaciu povinnosť si neplnil v mieste bydliska a ani inde

lebo zanikla trestnosť činu
Odôvodnenie:
	Počas prípravného konania bol vypočutý obvinený XXXXX, svedkyňa poškodená XXXXX, zabezpečené boli listinné dôkazy, rozsudok Okresného súdu v XXXXX správy k osobe obvineného, odpis z Registra trestov ako aj vyjadrenie svedkyne poškodenej.

	Z uvedených dôkazov vyplýva, že obvinený XXXXX v priebehu trestného stíhania uhradil dlh na dlžnom výživnom dňa 12.20.2013 sumu vo výške 280,43,- Eur a dňa 18.02.2013 sumu vo výške 53,11,- Eur, o čom svedčia aj ústrižky poštových poukážok zabezpečené ako listinný dôkaz a úradný záznam o podaní vysvetlenia podľa § 203 Trestného poriadku zo dňa 25.02.2013. 

Svedkyňa poškodená XXXXX v úradnom zázname potvrdila, že obvinený jej v 2 splátkach uhradil dlžné výživné a do súčasnosti (mesiac marec 2013 vrátane) si pravidelne mesačne plní svoju vyživovaciu povinnosť, pričom neplnenie vyživovacej povinnosti nemalo trvalo nepriaznivé následky. 

	Vzhľadom k tomu, že obvinený XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písm.a/ Tr.zák. trestnosť činu zanedbania povinnej výživy podľa § 207 ods. 2 Tr. zák.

	Podľa § 215 ods. l písm. h/ Tr. por. prokurátor zastaví trestné stíhanie, ak trestnosť činu zanikla.

          Z ustanovenia § 86 písm. a/ Tr. zák. vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka